Meie õuel seisab nüüd uhke Pesapuu. Ootasime kõik suure ärevusega, kas meie väga edukalt kulgenud Pesapuu-kampaania jõuab sel (2017) aastal lõpusirgele või ei ja me võime rahuliku südamega öelda – „Tehtud!“
#000007
2. oktoobril 2017.a oli turvakodu aias pidulik kogunemine, kus linnavalitsuse, lastekaitseteenistuse, teiste lasteasutuste esindajate ja majarahva aplausi saatel sai Pesapuu ametlikult kasutusse antud.
#000009
Juhataja Piret Värno tänusõnad kuulusid linnavalitsusele, kes omalt poolt toetas kevadel Pesapuu püstitamist 3000 euroga, tehes sellega ühtlasi kingituse Turvakodu 25.aastapäeva puhul.
#000010
Pesapuu-atraktsioon sai kaaluka häälteenamuse. Alghinnaks oli 18 tuhat eurot, mille kokkusaamiseks pidimegi välja kuulutama heategevuskampaania. Kokku laekus üle 16 tuhande euro.
#000013
Meil on väga hea meel, et meie üritusega haakusid nii paljud heatahtlikud inimesed, kes soovisid oma panusega meie laste õuele rõõmu tuua.
#000014
Pesapuu sai kohe avapäeval esimesed ristsed. Külalisedki olid vaprad ja proovisid, kuidas ühes pesas maa ja taeva vahel õõtsuda on.
#000015
Selliseid pesasid on suure atraktsiooni peal neli, nendeni jõudmiseks tuleb aga osavust näidata ja mööda erinevaid köisredeleid üles ronida.
#000016
Kinnitame ka oma naabritele Naerumaa lasteaiast, Herbert Masingu kooli lastele ja ka lähedalasuvate kortermajade peredele, et nendegi lapsed on oodatud meie Pesapuule ronima. Head on alati tore jagada oma sõpradega!
#000018
Jänese Urg novembris ja detsembris
#000020